Smart bliver 100 procent elektrisk

I sydeuropæiske storbyer er mikrobilen Smart ikke noget særsyn, men herhjemme har den ikke været den store salgssucces. Nu tager Daimler-koncernen, der producerer bybilen, konsekvensen og omdanner Smart til et rent elbilmærke.

Allerede inden sommerferien stopper Daimler produktionen af benzin-modellerne. De elektriske modeller kommer, ligesom Mercedes-Benz elbiler, til at hedde EQ. De har en officiel rækkevidde på 115 kilometer og koster mellem 178.000 og 237.000 kroner herhjemme.

På biludstilling i Geneve havde Smart udelukkende el-varianter af modellerne For Two og For Four. Som bonus kunne de også fremvise konceptmodellen Smart For Ease+ – en elektrisk capriolet med plads til to passagerer.

Konceptbilen For Ease+- der blev vist frem i Geneve.

Mikrobilen kan i år fejre 20 års jubilæum på vejene, men selv om den er populær i større byer, så er den aldrig blevet succes som Daimler håbede på. Eksempelvis blev der solgt bare 150.000 eksemplarer hele sidste år … på verdensplan.

Smart bliver 100 procent elektrisk